《次韵钟西皋见忆》
明代·许相卿

落木残阳独倚楼，归云寒拥晚山稠。烟霏好语传双鲤，湖海閒身擅一丘。

塞北戎心骄未格，江南民病愧先忧。孤灯长剑空三叹，衰鬓繁霜奈九秋。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。